paragraph_text: Bitka kod Salamine na Cipru (450. pr. Kr.) bila je pomorska bitka koja se paralelno s kopnenom bitkom vodila nedaleko od obale grada Salamine na Cipru, u vrijeme grčko-perzijskih ratova. Sukobljene strane bile su Ahemenidsko Perzijsko Carstvo čija se flota sastojala od feničkih i cilicijskih brodova, te Delski savez odnosno mornarica grčkih polisa predvođena Atenjanima.